als_Latn dik_Latn sag_Latn
Presidenti i Maqedonisë, Gjorge Ivanov, sot do të marrë pjesë në takimin e liderëve të procesit Bërdo-Brion, që do të mbahet në Bërdo, në Slloveni. Është paraparë që presidenti Ivanov të mbajë fjalim në seancën plenare, ndërsa do të realizojë edhe disa takime dypalëshe, transmeton Gazeta Express.
Në mbledhjen e ministrave për punë të jashtme që gjithashtu sot mbahet në Bërdo, do të marrë pjesë edhe ministri për punë të jashtme Nikolla Dimitrov.
Pritet që në takimin e liderëve në procesin Bërdo-Brion të preken temat kyçe në aspektin e integrimit të rajonit në BE dhe të shkëmbehen mendime rreth rreziqeve dhe gjendjes aktuale në Evropën Juglindore. /Gazeta Express/
als_Latn als_Latn als_Latn